Awak patut ikut saya.
Kita boleh fikirkan sesuatu.
- Saya boleh tolong awak. - Diam. Simpan untuk soal siasat nanti.
Saya tahu perbuatan awak. Saya dengar, Sid.
Misi ini ialah penebusan saya.
Saya bersedia untuk korbankan semua yang saya ada untuk jayakannya.
- Awak bersedia? - Frank, kita ada masalah.
Okey. Kita dah selesai.
Briggs, ada apa?
Bagaimana awak boleh tertangkap?
Mereka tahu?
Tugas awak satu saja.
Mereka tahu tentang kita?
Belum lagi. Senyap saja. Saya akan uruskan.
Saya sangka, Agensi yang beri dia arahan.
Ini misi awak.
Awak tahu tentang suis si mati dan Archive.
Awak tahu kematian saya akan aktifkan penyebarannya.
Awak jatuhkan pesawat itu. Awak bunuh orang-orang itu.
Awak dengar sini,
awak takkan dapat kemahuan awak dengan membunuh saya.
Shaw, ini Frank. Awak nampak Scofield?
Awak perlu asingkan dia daripada banduan sekarang…
SELAMAT DATANG KE FAIRBANKS
AGENSI PERISIKAN PUSAT
Tak guna.
Saya tak berniat mahu sakiti awak.
SEBULAN YANG LALU
PARIS, PERANCIS
Kita baring saja atas katil esok sampai kita tak tahan lagi.
Saya nak tengok selewat mana kita tidur.
Saya gembira awak di sini.
Saya minta maaf sebab reaksi saya melampau tadi.
Saya faham. Jangan risau.
Saya datang guna nama samaran.
Langley cuma tahu, saya berjumpa aset di Luxembourg.
Okey. Itu jari kaki saya.
Saya mahu awak fikirkan saya setiap kali melihatnya.
Warna cantik.
Apa awak fikirkan?
Tentang kita. Masa depan kita.
Lagi?
Saya mahu kita milikinya.
Ini tentang Elizabeth?
Mereka mahu bunuh dia, Sid. Hapuskan dia.
Itulah mereka buat apabila…
aset membawa ancaman.
Awak tak membawa ancaman.
Mungkin bukan sekarang. Apa jadi selepas saya tak diperlukan lagi?
Mereka takkan beri saya jam tangan emas.
Saya tahu terlalu banyak.
Jadi, apa awak mahu buat? Tinggal di tepi pantai di Goa?
Ya, apa salahnya? Atau kita cari kelebihan.
Bahaya.
Rancangan menyelamatkan diri?
Bukan. Mencari kelebihan untuk ugut Agensi.
Saya serius, Levi.
Awak perlu percayakan saya.
Helo.
Apa? Bila?
Okey.
Siapa?
Cik Scofield, saya James Biel.
Ini Tariq Hamdi, aset tempatan yang kendali bahagian depan.
Awak bawa dia ke sini?
Ya, puan. Empat jam lalu.
Dia ada frasa laluan.
Dia miliki pasport Rusia, keluaran kerajaan,
begitulah kami kaitkan dia dengan kerajaan Rusia.
Jadi, lelaki ini perisik?
Namanya Viktor Voss. Orang Rusia-Amerika.
Habiskan sedekad di lapangan bersama CIA sebelum berpaling kepada Rusia,
yang dia turut khianati.
Dia golongan hina pasaran gelap.
Berniaga secara rahsia.
Dia beritahu En. Hamdi, dia diburu oleh FSB.
Katanya, awak boleh tolong dia.
Saya tak tahu kenapa.
Saya tak pernah jumpa dia sebelum ini.
Terima kasih.
Awak datang. Memang awak.
Saya diberitahu, ia penting.
Ya. Kita tak kenal, tapi saya rasa kita boleh saling membantu.
Okey.
Boleh matikan kamera?
Tidak.
En. Voss, awak minta saya datang, dan saya dah datang.
Saya tak kenal awak dan takkan tolong awak selagi awak tak jelaskan…
Okey. Ada kontrak terhadap nyawa saya.
Kerajaan Rusia tahu saya di sini. Mereka hantar satu pasukan.
Saya perlukan laluan selamat. Nama dan dokumen baharu.
Jangan harap.
Nyawa saya di tangan awak, Sidney.
Tidak. Nyawa awak tamat apabila awak khianati Agensi.
Tolong matikan kamera.
Kita dah selesai.
Awak diberitahu, ayah awak terbunuh
semasa pasukannya diserang hendap oleh rangkaian Haqqani di Afghanistan.
Awak diberitahu, dia boleh melarikan diri tapi dia kekal di sana.
Mengorbankan nyawanya untuk selamatkan empat lelaki lain.
Apa ini?
Tapi, bukan itu hal sebenarnya.
Siapa awak?
Sebenarnya, maklumat itu sulit sebab kejadian itu tak pernah berlaku.
Saya tahu kerana saya di sana.
Jika awak mahu tahu apa lagi yang saya tahu,
awak perlu bawa saya keluar dari Paris sebelum FSB sampai.
Percayalah, Sidney, mereka akan datang.
- Dari mana awak jumpa dia? - Saya dah kata. Dia yang jumpa kami.
Bagaimana?
Bagaimana dia tahu saya di sini? Baru enam jam saya sampai.
- Saya akan hubungi ketua stesen. - Tidak. Jangan hubungi sesiapa.
Matikan kamera dan padam semua fail.
- Dia pelarian yang dikehendaki. - Yang menyerah diri.
Dia juga ada maklumat tentang saya dan kematian ayah saya.
Jika kamera buat dia takut, matikan.
Saya tak perlukan rakaman sesi ini.
Saya mahu tahu tujuan dia ke sini dan apa lagi dia tahu.
Matikan kamera.
Dari mana awak dapat ini?
Ayah awak simpan dalam dompetnya.
Awak ada separuh lagi.
Peta harta karun kamu berdua lukis semasa awak kecil.
Ini membuktikan apa?
Saya tahu sesuatu.
Saya akan ceritakan lagi jika awak bawa saya keluar dari Paris.
Bagaimana saya patut lakukannya?
Bawa saya kepada Havlock.
Dia ada sumber dalam dunia jenayah.
Suruh dia hapus rekod saya malam ini dan saya akan beritahu awak segalanya.
Sidney! Awak buat apa?
Sidney!
Ayuh.
Di sini. Ayuh!
- Pergi. - Siapa awak?
- Jawab. - Pergi!
Bagaimana awak kenal ayah saya?
Saya…
Saya ejen yang bunuh dia.
Maafkan saya.
Mungkin dia menipu?
Kenapa tipu semasa sedang nazak?
Kenapa mengaku bunuh ayah saya kalau dia tak bunuh?
Awak tak boleh beritahu Langley.
Orang terbunuh. Rumah selamat itu diceroboh.
Tiada siapa tahu awak di sana.
Awak kata, mereka matikan kamera dan padam rakaman.
Saksi pun mati.
Kita ada masa untuk fikir bagaimana Voss tahu awak di Paris.
Bagaimana dia tahu kita berdua bekerjasama.
Samaran kita terdedah, Sid.
Sebab itu saya perlu laporkan kepada Langley.
Kenapa mahu beritahu mereka? Mereka tipu tentang ayah awak.
Saya percayakan Bradford.
Saya kenal dia sejak saya kecil. Dia ibarat keluarga.
Sudahlah. Awak naif.
Mungkin Bradford tahu lebih banyak daripada yang dia akui.
Apa yang berlaku sebenarnya?
Awak tahu, saya asyik fikir tentang kita dan masa depan kita.
Saya tahu Agensi akan hapuskan saya
sebaik saja mereka anggap saya ancaman, dan saya amat yakin.
Apa awak dah buat?
Saya pergi dapatkan kelebihan.
Saya masukkan sebaris kod ke dalam salah satu laporan saya,
dan laluan failnya membawa kepada satu pelayan sulit di Langley.
- Awak mengarut. - Salah satu fail bernama Archive 6.
- Jadi? - Ia dicipta 20 tahun lalu
oleh ayah awak dan ia masih aktif.
Saya rasa, Archive 6 tempat mereka simpan rekod segala perbuatan kita,
dan mungkin juga, rekod kejadian yang menimpa ayah awak.
- Awak perlu abaikan semua ini. - Kenapa saya perlu abaikan?
Mereka tipu kita, Sid. Tentang ayah awak dan Voss ini.
Jika saya dapat mengakses Archive, saya boleh dedahkan kebenaran.
Awak cari kelebihan, bukan kebenaran.
Mungkin saya boleh dapat kedua-duanya?
Ia terlalu berbahaya.
Saya bersetuju kita patut tunggu dan cakap dengan Bradford.
Tapi, saya takkan benarkan awak curi fail yang dilindungi.
- Saya amat menyayangi awak. - Jadi, kita akan lupakan Voss?
Tidak. Saya tak cakap begitu.
Kita cuma perlu rungkai hal yang dia tahu melalui cara lain.
Susah mahu menjejak semula perbuatan Voss.
MENCARI
Sebelum dia membelot pun,
Agensi berusaha sedaya upaya untuk padamkan jejaknya.
Kebanyakan akses yang Langley beri kepada saya ialah fail sunting.
Lelaki ini ada hartanah, rekod perbankan dan nama palsu.
Tentu ada sesuatu yang dapat kaitkan dia dengan Agensi.
Sekejap. Ini kaitannya. Sharon Tidwell.
Siapa dia?
Saya baca e-mel antara Jabatan Keadilan dan bekas pekerja di Agensi.
Mereka mahu dia beri keterangan menentang Voss,
tapi dia enggan sebab takut akan tindakan balas.
Jadi, mereka sepina dia.
Wanita ini kenal Voss dan simpan rahsianya.
Ini dia. Sharon Tidwell.
"Pegawai perolehan bagi perkhidmatan anggota."
Dia yang aturkan kerja samaran, mata wang, tempat tinggal dan pengenalan Voss.
Ejen pelancongan buat perisik.
Mereka takkan suruh dia beri keterangan jika dia tak tahu sesuatu tentang Voss.
Kita perlu jumpa dia.
Terima kasih banyak.
Hei, Sharon.
- Selamat pagi. - Helo. Bagus ceramah tadi.
Kami terlepas ceramah tadi.
Kami datang untuk cakap tentang Viktor Voss.
Kami bekerja dengan bekas majikan awak di CIA.
- Awak tak patut datang ke sini. - Kami fikir awak boleh bantu kami…
Saya tak peduli apa awak fikir. Saya tak mahu cakap dengan kamu.
Jadi, pusing, jalan dan jangan ganggu saya.
Keluarga awak tahu tentang kerja awak dengan GSA?
Tentang tugas awak?
Saya tak pernah cakap dengan Voss. Saya tak berinteraksi dengan aset.
Tapi, awak bekalkan bantuan kritikal.
Ya, tapi saya tak kenal dia.
Voss membelot. Sudah bertahun-tahun dia hilang.
Apa awak tahu tentang misi rahsianya
yang melibatkan Robert Scofield?
Adakah Agensi arahkan dia dibunuh?
Awak anaknya.
Awak nampak arahan bunuh itu?
Kasihan awak. Awak baru tahu?
Kenapa Agensi mahu dia mati?
Saya dalam unit perolehan. Saya bekalkan sumber.
Mereka tak beritahu saya motif dan saya pun tak tanya.
Itu bukan masalah saya.
Maklumat itu di dalam Archive?
Apa itu Archive 6?
Kamu perlu berhati-hati.
Apa lagi rahsia ada di dalamnya?
Saya tak tahu. Jika saya tahu pun, saya takkan beritahu awak.
Archive 6 mengandungi arahan bunuh menyasarkan ayah saya?
Sayang, awak perlu abaikan hal ini.
Lindungi legasi ayah awak.
Kita akan selamat jika mengenang dia sebagai wira.
Jangan ucapkan.
Apa? Bahawa saya betul?
Kita perlu lihat kandungan Archive 6.
Saya harap awak ada rancangan.
Pagi esok, saya mahu awak pergi kerja.
Saya mahu awak cakap dengan ketua cabang awak
dan beritahu dia, saya dalam perjalanan ke Karachi.
Beritahu dia, disebabkan aktiviti rentas sempadan,
kita berdua tidak berkomunikasi.
Kita berminggu-minggu tak berhubung.
Saya mahu buatkan yang awak langsung tak tahu
- setiap aktiviti saya. - Apa awak mahu buat?
Saya akan mengakses Archive 6.
Selagi saya cuma melihat, tiada siapa akan tahu
siapa yang lakukan godaman.
Hari Rabu, saya mahu awak jumpa saya di rumah selamat di Paris.
Saya akan kongsi penemuan saya. Tapi, awak perlu janji satu perkara.
Jika awak terdetik ada masalah,
jangan datang, okey?
- Janji dengan saya. - Apa maksud awak, masalah?
Bradford mahu jumpa awak.
Salah satu bangunan samaran kita di Paris diceroboh pada Jumaat malam.
Aset tempatan kita
dan timbalan ketua stesen, mati.
- Begitu juga bekas aset, Viktor Voss. - Siapa Voss?
Dia pengkhianat yang kami awasi sepanjang berdekad lalu,
tapi dia ditemui mati di luar bangunan itu.
Kamera dimatikan. Rakaman dipadam.
Apa yang dia mahu?
- Kami sangka, awak tahu. - Kenapa?
Havlock berada di Paris pada malam itu.
Jadi?
Awak tak risau?
Havlock tak kenal Voss.
Awak yakin?
Jacque, apa semua ini?
Kami mengesan beberapa pencerobohan pada rangkaian SigmaVault.
IP-nya tak dapat dikenal pasti, tapi kami yakin ia dari rangkaian dalaman.
Havlock menepati profil.
Awak fikir, Havlock membelot?
Saya tak cakap begitu. Saya tanya, jika awak percayakan dia.
Kenapa dia ceroboh rangkaian kita?
Saya tak tahu. Tapi, dia diberikan banyak kelonggaran.
Dia ada akses. Sumber dalam dunia jenayah.
Awak percayakan dia?
Dengan nyawa saya.
Tinggalkan kami.
Awak sama macam ayah awak.
Ayah awak pun mudah percayakan orang.
Dia sering mengutamakan orang sebelum misi.
Itu yang membunuhnya.
Awasi Havlock. Tapi, jangan terlalu dekat.
Saya mahu awak lindungi diri awak.
Awak masih teringat dia?
Setiap hari.
Ayah awak lakukan pengorbanan besar,
sebab itu saya berjanji, akan pastikan keselamatan awak.
Hati-hati, Sid.
Saya akan awasi Havlock.
Dia menipu.
Dia berasmara dengan si celaka itu.
Saya dah kata, memancing kelebihan itu satu kesilapan.
Tapi, awak tak dengar. Sekarang, mereka tahu.
Awak tidak disyaki.
Saya tak risau tentang saya, Levi.
Saya risau tentang awak. Awak patut dengar cakap saya.
Awak mencari kelebihan sebab awak fikir awak dalam bahaya.
- Kini, awak memang dalam bahaya. - Saya selalu dalam bahaya. Sebab itulah.
Archive 6 membuktikan segala yang saya takuti.
CIA merancang untuk bunuh saya, seperti yang lain.
Yang lain?
Archive ialah indeks semua operasi sebelum ini
yang dijalankan di bawah Protokol Atwater.
Kita bekerja dalam bidang operasi haram.
Ya. Tapi, kita berdua bukan satu-satunya ejen dalam program rahsia Bradford.
Bradford uruskan operasi haram di seluruh negara
macam kita.
Dia letakkan ejen di lapangan tanpa pengawasan.
Dia beri mereka maklumat sulit yang belum diluluskan untuk didedahkan
dan menggunakannya untuk mengumpan dan bunuh musuh kita.
London, Kaherah, Athens.
Saya cetak beberapa saja. Ini baru permulaan.
Ia program bayangan.
Ia amat liar.
Saya tak tahu bagaimana dia bayar semua aset ini, Sid.
Tapi, aset yang masih hidup ialah aset yang masih aktif,
sebab dia hapuskan ejen sebaik saja tugas selesai.
Sid, ayah awak antara sasaran pertama Bradford.
SCOFIELD, ROBERT MATI
- Jadi, apa patut kita buat? - Saya perlu lari. Bersembunyi.
Apa lagi pilihan yang ada?
Hebahkan. Dedahkan kebenaran.
Terlalu bahaya.
Tapi, tindakan yang tepat.
Bradford berkuasa.
Dia akan nafikan kata-kata kita.
Awak yakin, mereka boleh jejak awak?
Jejak digital saya amat jelas dalam godaman itu.
Mungkin saya boleh alih perhatian mereka.
Saya bukan hanya melihat, Sid.
Sebaik saja saya muat turun sebahagian Archive,
saya dedahkan diri saya. Mereka akan hantar pasukan.
Mereka akan ke sini dan bunuh saya.
Saya tak boleh kehilangan awak.
Kalau begitu, ikut saya.
Kita pergi bersama. Mula hidup baharu.
Saya ada hidup.
Benarkah?
Bila-bila masa saja dia akan tahu tentang kita.
Awak bersalah sebab kenal saya.
Saya tak boleh.
Kalau kita lari, Bradford takkan berani sakiti kita.
Kita ada kelebihan.
Jika kita ugut untuk hebahkan Archive, kita boleh hidup.
Saya mencintai awak, Levi.
Tapi, ayah saya, keluarga saya…
Saya tak boleh abaikan hal ini.
Saya perlu betulkan. Dedahkan kebenaran.
Fikirkan kata-kata saya.
Kita tiada banyak masa.
Dia amat sayang kamu berdua.
Saya tahu, mak. Saya perlu pergi jauh buat sementara waktu.
Bila kamu akan balik?
Saya tak tahu.
- Kamu dalam kesusahan? - Tidak.
Hal kerja saja.
Kamu tipu.
Ini tentang ayah kamu dan hal sebenar yang berlaku.
Apa maksud mak, "hal sebenar yang berlaku"?
Mak tak terniat mahu sakiti kamu atau kakak kamu.
Semua ini untuk melindungi kamu berdua.
Mak fikir, lebih baik jika kamu kenang ayah kamu sebagai wira.
Mak, apa maksud mak?
CAPITAL GAZETTE BINTANG, JALUR DAN SENYUMAN
Mak okey?
Mak, siapa lelaki bersama saya dan ayah dalam gambar ini?
Mak rasa, sudah tiba masa kamu tahu kebenarannya.
BRONX SELATAN, NEW YORK
Vincent Thiago?
Sidney.
Saya 24 tahun ketika kali pertama kenal ayah awak di London.
Saya pelarian tak berduit.
Dia perlukan orang yang boleh berbahasa Türkiye.
Awak jurubahasanya.
Persahabatan kami terjalin di tempat yang hina dan indah.
Iran, Rusia, Lubnan.
Tapi, disebabkan kerja kami, saya ada ramai musuh.
Ayah awak yang bawa saya ke sini.
Dia bantu sediakan visa saya,
pemeriksaan latar belakang dan dokumen kewarganegaraan.
Saya bekerja dengannya selama enam tahun sebagai jurubahasa di Washington.
Kemudian, dia dirampas daripada kita.
Maksud awak, dia dibunuh.
Saya rasa, ayah awak dibunuh untuk melindungi satu rahsia.
Rahsia apa?
Ada kaitan dengan Jacqueline Bradford?
Archive 6?
Mari pergi bersiar-siar.
Semasa ayah awak tubuhkan Protokol Atwater,
Bradford ialah penyokong setianya.
Mereka berdua sedar,
walaupun program itu tidak ortodoks dan kejam,
ia dapat menghapuskan kejahatan umat manusia.
Jauh dalam sudut hati ayah awak, ia senjata terakhir.
Satu cara untuk buang ancaman secara teratur.
Bradford nampak perkara lain.
Dia nampak satu peluang untuk hapuskan musuh di seluruh dunia
tanpa sebarang pengawasan dan dia gunakannya.
Dia bertindak ekstrem dengan menghapuskan ejennya sendiri
bagi memastikan program itu kekal rahsia.
Tapi, ayah awak mula rasa ragu dari segi etika.
Dia rasa dikhianati dan mahu dedahkan salah guna kuasa ini tapi tak cukup bukti.
Jadi, dia mula kumpul maklumat daripada hukuman bunuh tersasar ini,
yang kebanyakannya disamarkan sebagai kemalangan.
Dia syak Bradford menyasarkan musuh politik,
malah mendapat untung daripada pembunuhan itu.
Ayah awak beri saya kajian yang dia kumpul
dan kata, jika sesuatu terjadi kepadanya,
saya perlu jumpa pihak berkuasa.
KETUA MILITAN KURDISH TERBUNUH DALAM NAHAS PESAWAT
Saya sangka dia paranoid.
Seminggu kemudian, dia terbunuh di Afghanistan.
Saya berharap ia serang hendap seperti yang dikatakan.
Tapi, apabila saya lihat Bradford memuji ayah awak secara terbuka,
memuji lelaki yang dia benci, saya tahu ia pembohongan.
Saya beritahu ibu awak hal sebenar,
tapi dia takut akan Bradford dan suruh saya lupakan.
Biarkan anak-anaknya hidup tenang.
Biar ayah mereka dikenang sebagai wira.
- Saya pun biarkan. - Tapi, awak juga dalam bahaya.
Saya pun hilangkan diri. Hapuskan rekod saya.
Selama hampir 20 tahun, saya sembunyi daripada kebenaran.
Saya lama impikan tentang dedahkan Bradford,
untuk benarkan dakwaan ayah awak yang saya sayang,
tapi, saya tiada apa-apa bukti.
Bagaimana kalau ada bukti?
Aset yang saya ceritakan, Hartman,
telah godam pelayan di Langley,
dan mengakses fail bernama Archive 6.
Ia mengesahkan segala kata-kata awak.
Arahan bunuh oleh Bradford, asetnya,
wang haram yang dia guna untuk operasinya.
Awak boleh dedahkan program itu. Biar Bradford dihukum.
Tak semudah itu.
Ayah saya ialah bukti sejauh mana Bradford akan bertindak untuk simpan rahsia.
Adakah ia berisiko? Ya.
Tapi, tindakan selamat ialah gunakan bukti ini untuk kekal hidup.
Bersembunyi selagi boleh.
Saya bersembunyi. Tak bersuara.
Saya menyesal berbuat begitu sehingga hari ini.
Tapi, awak ada sesuatu yang saya tiada. Bukti.
Awak ada peluang untuk ubah keadaan.
Selesaikan hal yang ayah awak mulakan.
Awak boleh betulkan keadaan.
Awak pergi mana? Semua orang sedang menunggu.
- Mereka sudah kenal pasti sumber? - Kenapa awak lambat?
Griffin, jawablah.
Mereka kenal pasti punca godaman atau tidak?
Dia orangnya, Sid. Hartman yang lakukan pencerobohan itu.
- Saya tak percaya. - Kami ada bukti.
Forensik mengenal pasti enam artifak digital unik, semuanya disahkan.
Kami ada bukti dia ceroboh rangkaian kita.
Maaf, awak siapa?
Michael Fitzgerald, timbalan ketua perisikan balas.
Ini Pn. Rombaur.
En. Campbell pula bekerja dengan OGC.
Kami di sini untuk lindung hak awak, Cik Scofield.
Menyingkirkan sebarang kebarangkalian keterlibatan.
Keterlibatan dalam apa?
- Aset awak menggodam CIA. - Awak yang cakap.
Kami cuba pastikan apa dia ambil. Siasat apa awak mungkin tahu.
Bila kali terakhir kamu berhubung?
Sid, awak tak boleh bawa masuk telefon.
Kita bekalkan Hartman maklumat penting sejak bertahun-tahun.
Sudah lama dia hidup dalam pembohongan.
Jika dia belot, jika dia mula percaya pembohongan itu,
ia akan membawa kesan buruk kepada Agensi.
Saya akan hubungi dan bawa dia ke sini.
Tidak. Kamu tak boleh berhubung.
Saya boleh tolong kamu. Dia percaya saya.
Tapi, saya mula rasakan
saya yang patut panggil peguam.
Awak dinasihatkan ada peguam.
Peguam Agensi menyuruh saya dapatkan peguam?
Cik Scofield, saya bukan cuba mencabar awak,
tapi cubalah lihat dari perspektif kami.
PEMANGGIL TIDAK DIKETAHUI
- Awak perlu jawab panggilan itu? - Ya.
Ini kakak saya. Ibu kami sakit. Saya perlu jawab.
Mereka tahu awak orangnya.
Saya tahu. Mereka hantar pasukan.
Pasukan apa? Awak di mana? Awak okey?
Mereka semua sudah mati.
Mereka akan hantar pasukan lain untuk bunuh awak dan saya.
Mereka keluarkan arahan bunuh, Sid. Mereka tahu.
- Kita perlu lari. - Ke mana?
Jumpa saya di Khabarovsk di Hotel Anya. Bilik 203. Khamis.
- Levi, bertenang. - Ketika itu, saya akan ada rancangan.
Saya akan ada duit, pasport.
Ingat, Hotel Anya, Khabarovsk.
- Kita boleh lari bersama-sama. - Tidak. Dengar sini…
Saya sayang awak, Sid.
Saya pergi dulu. Jaga diri.
MEMPERINGATI AHLI-AHLI YANG MENGORBANKAN NYAWA
UNTUK BERKHIDMAT DEMI NEGARA
KAFE SIBER
Awak berdepan keputusan sukar.
Lari bersama lelaki yang awak cintai, atau kekal dan lawan?
- Betulkah itu dia? - Positif.
Aset kita ada di sana dan menunggu arahan awak.
PENGESAHAN SETERUSNYA
- Hei. - Awak sampai juga.
Terus datang ke hotel. Saya ada berita baik.
Saya dah faham fungsi Archive.
Cara gunakannya untuk melindungi kita.
Ia portal perkongsian fail dengan suis penghantaran automatik.
Kita perlu masukkan beberapa siri kata laluan setiap 72 jam.
Jika tak masuk, jika sesuatu terjadi pada kita, Archive akan tersebar.
Kepada peguam negara, jawatankuasa perisikan,
dan saluran berita terkenal.
- Suis si mati. - Ya, tepat sekali.
Ini polisi insurans kita, Sid.
Sebaik saja awak sampai sini, kita beritahu Bradford.
Levi, maafkan saya.
Awak tiada di sini, ya?
Ya.
Awak di mana?
Awak betul tentang protokol itu.
- Bradford berlagak Tuhan. - Tidak, Sid.
Orang tak berdosa akan mati.
Awak tak boleh tewaskan Bradford. Awak takkan selamat.
Saya tiada pilihan.
Jika kita berdua lari, kita cuma selamatkan diri sendiri.
Jika saya kekal dan hadapinya, mungkin boleh selamatkan banyak nyawa.
Seumur hidup saya, saya diselubungi pembohongan.
Rumah, kerja.
Saya jumpa ramai orang dalam bidang ini dan tak kenal diri saya lagi.
Tapi, saya ada…
Saya ada peluang untuk hadapi kebenaran…
dan menegakkan sesuatu.
Bukan kerana ia arahan yang diberikan kepada saya,
tapi kerana ia tindakan yang tepat.
Serta kerana ia pilihan saya.
Sidney, awak tak boleh jatuhkan Bradford tanpa saya.
Saya ada Archive, awak tiada.
Saya takkan serahkan kepada awak. Saya amat mencintai awak.
Saya takkan benarkan awak jejaskan diri awak.
Kita berdua tahu kita akan mati jika jatuhkan Bradford.
Levi, saya boleh.
Awak yang tunjukkan kepada saya.
Awak ajar saya ketabahan.
Awak kata, satu keretakan halus pun
boleh jatuhkan sistem paling kuat.
Saya boleh jadi keretakan itu…
dan jatuhkan rangkaian Bradford.
Selepas saya selesai, saya akan cari awak.
- Levi, cakap sesuatu. - Mereka dah sampai.
Siapa? Siapa datang?
Pasukan Khas. Tak kisahlah milik mereka atau kita.
KIRAAN MUNDUR DISET SEMULA!
Awak perlu pergi sekarang. Awak perlu lari.
Sid, janji satu perkara dengan saya.
Levi, kalau mereka tangkap awak, mereka akan bunuh awak.
Awak perlu lari.
Awak perlu lari. Tolonglah.
Janji dengan saya, awak takkan lawan.
Saya mencintai awak.
Saya pun mencintai awak.
Levi?
Hentikan.
Hentikan!
Dia takkan selamat.
Saya tahu cara mereka bekerja.
Bila-bila masa saja, pasukan pengekod akan matikan suis itu.
Aset menunggu untuk menyeksanya.
Bunuh dan hapuskan dia.
- Saya patut dengar cakapnya. - Tidak. Dia tahu risikonya.
Ya. Tapi, dia mahu kematiannya ada makna. Mengubah sesuatu.
Tapi sekarang…
Itu caranya. Kematiannya.
Kenapa dengan kematiannya?
Kematian Levi tak dapat dielakkan.
Mungkin kita dapat mengawalnya? Mungkin…
Mungkin kematiannya ialah penyelesaiannya?
Levi ditangkap di sempadan Cina-Rusia.
Langley tentu akan bawa dia secara rahsia.
Bawa bagaimana?
Mereka akan letak dia dalam pesawat.
Bagaimana kalau pesawat itu tak mendarat?
Bagaimana kalau pesawat itu terhempas sebelum CIA dapat batalkan suis si mati?
Sebelum mereka dapat seksa dia?
Jika Havlock mati semasa perjalanan, suis si mati akan diaktifkan,
Archive 6 akan tersebar sendiri.
Bradford akan didedahkan.
Lelaki yang awak cintai akan mati.
Lelaki yang saya cintai sudah pun mati.
Saya sanggup buat apa saja demi ayah awak.
Demi awak.
Jadi beritahu saya, bagaimana caranya?
Tahun lepas, saya dan Levi merancang strategi pembunuhan
bagi pihak Agensi.
Ideanya ialah samarkan pembunuhan itu menggunakan nahas pesawat.
Nahas yang kita boleh kawal.
Kami mengupah pengekod, bangunkan perisian hasad.
Program itu mencetuskan kebocoran minyak dan akhirnya, letupan.
Jadi, semuanya sudah tersedia?
Kita perlu bergerak pantas.
Bradford tentu akan bawa Havlock keluar dari Russia.
Pangkalan terdekat ialah Eielson, berhampiran Fairbanks. Terpencil, selamat.
Sebaik saja Havlock tiba,
mereka akan guna pengangkutan kerajaan yang tak menarik perhatian.
Pesawat kargo atau pesawat tangki.
Mereka akan pindahkan dia dari Alaska ke sebuah pusat tahanan rahsia.
Jadi, Alaska satu-satunya peluang kita
- untuk pintas dia? - Ya.
Saya tentu akan sibuk bersama peguam,
jadi, awak perlu pergi ke St. Petersburg,
jumpa seorang lelaki yang hasilkan perisian hasad itu.
Namanya Armen Zdhanko.
Selepas awak dapat perisian itu, naik pesawat, bawa ke Fairbanks.
Guna salah satu pasport palsu awak untuk masuk ke negara.
Tempah motel. Motel terpencil. Berdiam diri.
Helo. Ini saya. Saya di sini. Semuanya mengikut jadual.
Awak perlu lakukannya sebelum mereka bawa Havlock ke Amerika.
Kita ada sehari, paling lama dua.
Masukkan perisian hasad ke dalam pesawat sebelum Havlock tinggalkan Alaska.
TENTERA UDARA AS
Ini saya. Saya di sini.
Pengangkutan itu baru mendarat.
Sidney, awak pasti tentang ini?
Saya pasti.
Sebab sebaik saja dilakukan…
Levi sudah pun mati.
Dia takkan selamat di pusat tahanan rahsia itu.
Tapi, ini akan beri kematiannya satu makna.
Faham yang ini tentang kebenaran dan keadilan,
serta mendedahkan wanita korup,
yang membunuh orang tak berdosa tanpa kawalan.
Jadi, saya pasti.
Hati saya luluh.
Tapi, saya tak pernah sepasti ini sepanjang hidup saya.
Saya akan telefon setelah selesai.
Kawalan pesawat masih tiada respons.
Matikan program utama!
Bawa dia keluar dari sini!
MMR kamu alami kerosakan.
Bagaimana awak tahu?
Komputer kamu telah tercemar.
Pesawat ini ditetapkan supaya terhempas.
ADIRU telah dicemari. Awak tak boleh set semula.
Matikan kemudi kedua dan padam kawalan pesawat.
Mengitar ADIRU sekarang.
Jangan kitar. Matikan.
Kita masih ada trim, bezaan tujah dan kemudi.
Ketinggian 1,800 meter. Tahan.
- Naik. - Naik.
- 914 meter. Naik! - Tahan!
Bersedia untuk terhempas!
ANDA DIJEMPUT KE PARTI HARI LAHIR SAYA
Tak guna.
Hai, kak.
Apa? Tidak.
Tidak, saya tak lupa.
Saya di kedai, sedang pilih hadiah.
Ya.
Saya dalam perjalanan. Saya akan sampai sebelum potong kek.
Dah selesai?
Kita ada masalah.
Pesawat itu bukan pesawat kargo seperti yang kita sangka.
Ia pengangkutan penjara dan penuh.
Apa maksud awak, penuh?
Dipenuhi banduan. Saya perlu buat keputusan.
Saya teruskan rancangan kita dan masukkan perisian hasad itu.
Apa awak buat?
Masalahnya bukan banduan, tapi pesawat itu.
Pesawat itu tidak terhempas seperti sepatutnya.
Ketetapannya tak berfungsi. Ada sesuatu berlaku.
Mereka lakukan pendaratan kecemasan. Kita ada ramai saksi.
Kecederaan. Kematian.
Tapi, saya tak tahu jika Havlock antara yang terselamat.
Saya pergi dulu.
Atwater terhempas.
Awak perlu panggil Scofield.
Idea itu teruk.
Dia cipta Havlock. Setahu saya, ini masalah dia.
Kamu ubah laluan pengangkutan penjara ke Alaska untuk ambil Havlock?
Imej satelit menunjukkan ada yang terselamat,
maksudnya, Havlock masih hidup.
Nampaknya, ini masalah awak.
Ini masalah kita, Sidney.
Timbalan Penyelia di Alaska ialah Frank Remnick.
Sidney Scofield.
Frank. En. Remnick bapa saya.
Biar saya jelaskan satu perkara.
Jika awak utamakan rahsia awak
berbanding nyawa dan keselamatan penduduk di sini,
nahaslah awak dengan saya.
Mana isteri saya?
Saya risau tentang awak.
Sebab saya rasa, semua ini berlaku kerana awak.
Sebab awak ada rahsia yang lelaki ini telah pergunakan.
Saya tak peduli jika terpaksa cantum semula pesawat itu
satu per satu, saya akan cari suspek awak.
Dia tetapkan pesawat kepada mod manual.
Dia yang kemudi?
Dia selamatkan pesawat itu.
Sebab dialah semua penumpang pesawat selamat.
Saya mencintai awak, Levi.
Dia menipu. Dia berasmara dengan si celaka itu.
Carian imej wajah canggih
menemuinya dalam katalog lampau sebuah akhbar Maryland.
Mereka tahu tentang kita?
Dia orangnya, Hutch.
Dia yang jatuhkan pesawat itu.
Dia yang mengawal.
Scofield dalang semua ini.
Saya tak berniat mahu sakiti awak.
Saya lakukannya sebab saya tahu, awak tetap akan mati.
Saya tahu kematian awak akan dedahkan kebenaran.
Sudahlah. Letakkan pistol.
Saya perlu hentikan Bradford dan dedahkan Archive.
Tapi, Archive takkan tersebar dengan membunuh saya.
Orang Bradford sudah matikan suis itu.
Saya tak percaya awak.
Kematian saya takkan cetuskan apa-apa.
Saya boleh dapatkan awak Archive.
Jika awak tak percaya, tembaklah.
Bradford.
Awak matikan suis itu?
Awak di mana?
Jawab.
Ya, suis si mati sudah dibatalkan. Havlock tak dapat akses.
Kami tahu awak yang jatuhkan pesawat itu, Sid.
Kami ada pemacu itu untuk buktikannya.
Selepas semua yang saya buat, awak khianati saya?
Padahal awak yang bunuh ayah saya.
Ayah awak bijak,
tapi tak cukup bijak untuk tahu dia patut jauhkan diri.
Nampaknya, ia diwarisi.
Kami akan buru awak, Sidney.
Tak begitu mudah apabila bersemuka, bukan?
Apa maksud awak, awak boleh dapatkan saya Archive?
Apabila Bradford ambil alih akses saya,
saya salin semula Archive ke dalam salinan cetak.
Maaf ia terpaksa berakhir begini.
Saya harap kita dapat bersama.
Mungkin kita boleh. Mungkin awak tak perlu lakukannya sendirian.
Apa maksud awak?
Bradford akan buru awak.
Dia akan ekori awak ke mana saja.
Melutut.
Melutut!
Mana dia? Jawab.
Dia tiada, Frank.
Terjemahan sari kata oleh Hamizah